Jeg besøgte Herlev afdelingen fordi jeg havde fundet en stationær PC til 3499,- kr., som tiltalte mig på jeres hjemmeside.

I skrev på hjemmesiden:
” Packard Bell iMedia S2380 stationær computer:
Slank stationær computer fra Packard Bell iMedia S-serien med hurtig processor og kraftfuld grafik til arbejde og multimedieunderholdning - her får du virkelig meget PC for pengene.”

Jeres medarbejder oplyste mig dog, at PC’en var så dårlig/langsom, at jeg ikke kunne forvente, at have to programmer kørende samtidig – den var KUN anvendelig, hvis jeg skulle bruge den til at udfylde et Excel ark. 

Jeg konfronterede ham med formuleringen på Jeres hjemmeside, kontra hans udtalelser, hvortil han kunne svare, at teksten på hjemmesiden KUN var salgssnak og PC’en ikke var pengene værd – før prisen skulle jeg heller ikke tage seriøst... 
(I sælger i denne uge PC’en til den pris (4.499,- kr.), som jeres medarbejder ikke mener man skal tage seriøst!)  

Han hev mig endda gennem butikken for at vise mig et skilt, som Intel skulle have lavet over deres processorer, så jeg kunne se hvor ubrugelig maskinen var.

Han kunne heldigvis anbefale mig en anden – og dyrere – PC, som kunne opfylde mine krav!

Jeg fastholdte, at jeg ville have denne PC, da jeg alt for mange gange har stiftet bekendtskab med dårlig/useriøs rådgivning fra Jeres salgspersonale.

Vi bevægede os derefter over til de to All in one printere jeg havde udset mig – og jeg spurgte om forskellen på dem. 
Den eneste forskel han kunne påpege var, at den ene havde 2 partroner, og den anden havde 4 partroner.
Jeg sagde prompte, at jeg skulle have den med TO partroner, da jeg havde prøvet en printer tidligere med 4, og det var jeg temmelig træt af. Jeg fik dermed udleveret en Epson XP 215, så jeg ikke skulle bøvle med 4 partroner.

Jeg er ved at afslutte mit indkøb, og spørger sælgeren om jeg kan bruge min ældre Dell skærm til PC’en, eller om jeg skal bruge et andet stik.. Han forsikrer mig, at det ikke er noget problem.

Da jeg kommer hjem konstaterer jeg, at PC’en har et andet serienummer end den jeg har købt.. den hedder IMedia S2885 i stedet for iMedia 2380 og kabinettet har også en helt anden størrelse og min skærm kan ikke tilsluttes!!

Jeg ringer til kundeservice, som bruger meget lang tid på at konstatere at de IKKE kan hjælpe mig, og de kan heller ikke garantere at jeg bliver ringet op samme dag fra butikken..

Jeg må derfor tilbage til butikken og jeg finder heldigvis salgs-geniet fra tidligere..
Han kan nu meddele mig, at Packard Bell’s serie numre er helt ude i skoven?! 
Jeg spørger derfor, hvorfor min PC også har helt andre mål end det der står i specifikationerne? 
Hans svar er: Øøøøøh, de har nok målt papkassen i stedet for PC’en..
Slutteligt må han erkende, at jeg nok alligevel har brug for lidt ekstra kabler og stik for at få min skærm tilsluttet.

De er naturligvis udsolgt, men jeg er så heldig, at der findes en dyrere løsning, som jeg kan få til en helt speciel pris!

Jeg køber tingene for at kunne bruge min vare, og siger til ham, at de nok bør få rettet de ting på hjemmesiden, som er forkerte, hvortil han svarer ”det kan jeg ikke” – jeg siger så til ham, at så må han jo give besked til nogen der kan, hvortil svaret er ”det kan jeg heller ikke”.. 

JEG GIVER OP!! – I må selv bøvle med jeres inkompetente personale – så jeg går hjem for at tilslutte den PC, som jeg efterhånden har fået en ret ussel tiltro til..

Under tilslutningen kunne jeg konstatere følgende:
- jeg kun havde brug for kablet jeg skulle købe (stikket var overflødigt)
- Printeren brugte FIRE partroner – hvilket jeg specifikt havde frabedt mig
- jeg kan køre flere programmer samtidig – inkl. Film.

Der er så mange ting, kvinder ikke forstår… – Elgiganten er hermed føjet til listen herfra – jeg synes jeres niveau er pinligt, og hvis I læser hvad folk skriver herinde, så er det nok på tide at stramme gevaldig op i stedet for at beklage igen og igen! 

Hvis I ønsker navnet på ovenstående medarbejder, så kan I kontakte mig.